Q=0	C=0	SS=0	LS=0	PS=0	DC=0	LC=0	SD=0	BS=3	G0=5	G1=2	G2=2	DLID=kaa_Latn	BODY=Oralda 6 páterlik turǵyn úı órtenip ketti\nQyzylordada jasóspirimder arasynda jappaı tóbeles boldy\n2021 jylǵy 27 qyrkúıek 23:15\nNUR-SULTAN. QazAqparat - Elordada taǵy eki vaktsınatsııa aımaǵy ashyldy. Azamattardy KVI-ǵa qarsy vaktsınatsııamen qamtý maqsatynda egý pýnkteri «Nurly jol» temirjol vokzalynda (jańa vokzal) jáne Nursultan Nazarbaev halyqaralyq áýejaıynda uıymdastyryldy, dep habarlaıdy QazAqparat ákimdiktiń saıtyna silteme jasap.\nKoronavırýs: AQSh-ta vaktsınatsııadan ótpegen áskerı qyzmetshiler jumystan shyǵarylady Italııada kovıd-sertıfıkaty joq turǵyndar jumysqa jiberilmeıdi ShQO halqynyń 80 paıyzy koronavırýsqa qarsy vaktsına saldyrdy\nOsy tarmaqtarda birinshi jáne ekinshi komponentti ekpeni alýǵa bolady. Vaktsınanyń qolda bar dozalaryn saldyrýǵa múmkindik bar.\nBúgingi tańda elordada ekpeniń 3 túri bar: reseılik «Spýtnık V», otandyq QazVac vaktsınasy jáne qytaılyq Sinopharm VeroCell preparaty.\n«Jalpy, qalada birinshi komponentpen tıisti kontıngenttiń 66%-dan astamy qamtylǵan. Osy jumysty jaqsartý jáne halyqty kóbirek qamtý maqsatynda biz vaktsınatsııa pýnkterin taǵy eki uıymda – kóptegen azamattar jınalatyn jerlerde ornalastyramyz», - dep atap ótti basqarmadan.\n«Nurly jol» vokzalyndaǵy vaktsınatsııa aımaǵy 4-qabatta, áýejaıda 1-qabatta halyqaralyq jáne ishki termınal arasyndaǵy ótkelde ornalasqan.\nJumys kestesi - kún saıyn saǵat 10:00-den 20: 00-ge deıin.\n«Koronavırýsqa qarsy ekpe alýda halyqqa qolaıly bolý úshin barlyq sharalar qabyldandy. Azamattar ekpeniń kómegimen ǵana pandemııany jeńe alatynymyzdy este saqtasa eken deımin. Biz ınfektsııany jeńýge jaqyndap qaldyq deýge bolady, biraq vırýs áli de bar. Barlyǵy ózimizdiń qolymyzda– vaktsınatsııaǵa sanaly qarym-qatynas tanytý, koronavırýs aýrýyn taratpaý azamattyq mindetimiz», - dep atap ótti vedomstvoda.\nQazirgi ýaqytta qala boıynsha saýda oıyn-saýyq ortalyqtary jáne saýda úıleri janynda 5 vaktsınatsııa pýnkti ornalasqan: «Kerýen», «Han Shatyr», «Azııa Park», «Abý Dabı Plaza» saýda oıyn-saýyq ortalyqtary jáne «Evrazııa» saýda ortalyǵy.\nVaktsınatsııa pýnkteri medıtsınalyq mekemelerde de ornalasqan.\nBarlyǵy 84 vaktsınatsııa pýnkti, sondaı-aq eńbek ujymdaryn vaktsınatsııalaý úshin kóshpeli brıgadalar jumysyn jalǵastyrýda.\n#Nur-Sultan #Kólik #Qaýipsizdik #Koronavırýs #Karantın #Vaktsına\n6 Balqash kóli mańynda charterlik ushaq aýdarylyp qaldy